Diari Oficial de la Generalitat Valenciana


Sumari del DOGV 8924, del 13-10-2020 (2020/8109)

RESOLUCIÓ d'1 d'octubre de 2020, de la Direcció General de Modernització i Relacions amb l'Administració de Justícia, per la qual s'actualitzen els imports econòmics regulats en l'Ordre de 23 de juliol de 2001, de la Conselleria de Justícia i Administracions Públiques, que regula l'organització i funcionament del sistema de peritatges judicials, al seu torn modificada per l'Ordre 3/2015, de 4 de desembre, de la Conselleria de Justícia, Administració Pública, Reformes Democràtiques i Llibertats Públiques, i per la Resolució de 19 de juliol de 2018, de la Direcció General de Justícia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8109


Data del document
:   01-10-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ d'1 d'octubre de 2020, de la Direcció General de Modernització i Relacions amb l'Administració de Justícia, per la qual s'actualitzen els imports econòmics regulats en l'Ordre de 23 de juliol de 2001, de la Conselleria de Justícia i Administracions Públiques, que regula l'organització i funcionament del sistema de peritatges judicials, al seu torn modificada per l'Ordre 3/2015, de 4 de desembre, de la Conselleria de Justícia, Administració Pública, Reformes Democràtiques i Llibertats Públiques, i per la Resolució de 19 de juliol de 2018, de la Direcció General de Justícia. [2020/8109]  
  
L'Ordre de 23 de juliol de 2001, de la Conselleria de Justícia i Administracions Públiques, regula l'organització i funcionament del sistema de peritatges judicials.  
L'Ordre 3/2015, de 4 de desembre, que modifica l'anterior, estableix el preu de cada perícia i el fixa en 150 euros. «Excepcionalment, i amb l'informe favorable i raonat del col·legi professional competent, quan es considere que una perícia comporta una especial dificultat i cost per al perit designat, la Direcció General de Justícia de la Conselleria de Justícia i Administracions Públiques podrà resoldre'n el pagament al preu de 300 euros».  
L'anterior ordre estableix, en la disposició addicional única, que s'autoritza la persona titular de la direcció general que ostente competències en matèria de justícia per a dictar les resolucions oportunes per a actualitzar els imports econòmics establits en l'esmentada ordre.  
Per la Resolució de data 11 de juliol de 2018 es van actualitzar els imports de l'ordre a l'efecte d'incloure els informes pericials emesos pels psicòlegs especialistes en matèria de parentalitat.  
El Decret 17/2017, de 10 de febrer, del Consell, pel qual s'aprova el Reglament d'assistència jurídica gratuïta (DOGV 01.03.2017), regula en el capítol VII l'assistència pericial gratuïta, i estableix que el reconeixement del dret a l'assistència jurídica gratuïta eximirà els seus titulars de l'obligació d'abonar les despeses derivades de les actuacions pericials practicades al llarg del procés per al qual es va sol·licitar aquest dret.  
  
El dictamen d'especialistes és la prova fonamental de la qual s'auxilia el jutge per a determinar en cada cas concret les mesures que millor representen o afavorisquen a l'interés del menor. Aquest tipus de proves poden ser sol·licitades, ja siga en mesures prèvies a la interposició de la demanda com en les coetànies, en els procediments de família i menors.  
  
Aquest tipus d'informes revisten una especial complexitat en atenció a la matèria i a la necessitat de realitzar diverses entrevistes al nucli familiar, així com practicar proves psicomètriques amb aquells.  
A causa de la gran càrrega de treball que han de suportar els jutjats de família pel que fa a processos de guarda i custòdia, des de la Conselleria de Justícia, Interior i Administració Pública s'ha considerat prioritari reforçar el servei que es presta a l'empara d'aquesta ordre.  
  
Per això, s'ha considerat oportú revisar el preu establit en el seu moment en l'ordre anteriorment ressenyada, per a tots aquells informes psicosocials en procediments de família i menors emesos per especialistes de l'àrea de la psicologia i del treball social en el termini màxim de dos mesos.  
En conseqüència, per tot el que s'ha exposat, i en virtut de les atribucions que em confereix l'article 9 del Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Modificar els imports econòmics establits en l'apartat onze de l'Ordre de 23 de juliol de 2001, de la Conselleria de Justícia i Administracions Públiques, sobre organització i funcionament del sistema de peritatges judicials, modificada per l'Ordre 3/2015, de 4 de desembre, de la Conselleria de Justícia, Administració Pública, Reformes Democràtica i Llibertats Públiques, i per la Resolució de data 11 de juliol de 2018, de la Direcció General de Justícia, que queda redactat tal com s'estableix a continuació:  
El preu que es fixa per cada perícia és de 150 euros. Excepcionalment, i amb l'informe favorable i raonat del col·legi professional competent, quan es considere que una perícia comporta una especial dificultat i cost per al perit designat, la Direcció General de Modernització i Relacions amb l'Administració de Justícia podrà resoldre'n el pagament al preu de 300 euros.   
Quan es tracte d'informes psicosocials de família, la Direcció General de Modernització i Relacions amb l'Administració de Justícia podrà resoldre'n el pagament al preu de 400 euros, si únicament hi intervé un perit psicòleg, o de 800 euros si requeriren l'informe de les dues especialitats. En tots dos casos, el dictamen haurà d'emetre's en un termini no superior a dos mesos.  
  
Segon  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se un recurs potestatiu de reposició davant de la Direcció General de Modernització i Relacions amb l'Administració de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de València, o davant del jutjat en la circumscripció del qual tinga el domicili la persona recurrent, a la seua elecció, en el termini de dos mesos, des de l'endemà de la publicació en el Diari Oficial de la Generalitat Valenciana, segons el que es disposa en els articles 8.2.a, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 1 d'octubre de 2020.- La directora general de Modernització i Relacions amb l'Administració de Justícia: Àngels Bixquert Sanz.